Keishan van Rooy van Piketberg is die Wes-Kaap kam-pioen in die 80m en 100m seuns o/10. Hierdie vinnige 9-jarige leerder van Steynville Primêr, het ander 9-jarige seuns van die WP en SWD uitgestof toe hy, as deel van die Bolandspan teen hulle meegeding het by die Wes-Kaap Kampioenskappe in die Paarl. Boonop was hy deel van die aflosspan wat die 4x100m seuns o/10 Wes-Kaap kam-pioene is. Keishan neem op 22 Maart aan die Suid-Afrikaanse Kampioenskappe vir Laerskole deel in die Paarl. By dié geleentheid ding die bestes van die bestes teen mekaar mee om die SAkampioen te kroon. Janke van Schalkwyk gr 7leerder by Hoërskool Piketberg het 'n eerste plek behaal in die dogters 200mH en derde plekke in 75mH en verspring. Pamela Booys het 'n derde plek behaal in hoogspring. Janke en Pamela is ook opgeneem in die WesKaap span wat by die SAKampioenskappe gaan meeding. Hou gerus intussen die streeks-koerante dop. Die Piketberger sal in die Meiuitgawe berig oor dié drie se
Die Wêreld is Klein "Die wêreld is klein", is iets wat ek daagliks óf besef óf sê. Dis veral by spesiale geleenthede, funksies, troues en begrafnisse, wanneer mense moeite doen om van ver te kom daarvoor, dat mens dit ontdek. Mense wat iewers met iemand 'n konneksie het wat mens soms verstom laat en aangenaam verras. Gevolglik kan ek beswaarlik begryp dat mense mekaar "afskryf" asof hulle dink dat hulle paaie nooit weer gaan kruis nie. My ondervinding is dat jy na 'n paar sinne se praat met iemand altyd 'n raakpunt kry - gemeenskaplike vriende, aangetroude familie, verlangse kennisse of 'n plek of dorp wat jou saambind. Sommer net die afgelope week drie sulke gevalle - familie wat opdaag by 'n troue waar ons is, min wetende hulle is boesemvriende met die bruidegom se ouers. Ander familie uit die Kaap vertel van die oulike jongmense van Piketberg wat hulle by 'n 80ste verjaarsdag (van die meisie se ouma) ontmoet het - ons ken hulle goed. 'n Neef se seuntjie uit die SWD kom tweede by Wes-Kaap se byeenkoms in die 100m en wie het hom uitgestof.... ons voorbladgesig die maand, Keishan van Rooy. So sou ek kon aangaan! My spasie is ook klein die maand, maar ek gee nie om om dit met die lieflike mense van Koringberg (foto onder) te deel nie. Ook laat dit my dink dat dit in die meeste gevalle beter is om stiller te wees as om te praat. Wanneer mense na aan my verhuis, is dit veral my troos - die wêreld is klein - niks en niemand is meer te ver nie. En dit maak my stil-tevrede dat ons almal in die holte van God se hand pas. Liefde Marietha
Die Swartkat skryf… In my vierde brief aan julle vertel ek van iets wat my ore geruk het die ander dag. Ek was by 'n samespreking en uit die bloute, net voor die verrigtinge amptelik begin, gee die voorsitter 'n opdrag aan almal by die vergadering: "Sê vir die persoon wat langs jou sit: Ek is so bly, ek is nie jy nie!" Wat 'n manier om 'n gesprek te begin, wat nog van 'n vergadering? Ek gaap die vrou aan, en wonder waar sy aan so 'n ding sou kom om te sê? Nietemin, draai ek na my linkerkant en sê vir die persoon: "Ek is so bly, ek is nie jy nie." (Nou nie dat ek dit bedoel het nie, want ek ken nie eens die vreemdeling wat links van my sit nie.) Die vroutjie het skrams geglimlag, en terug vir my gesê: "En ek is ook bly, ek is nie jy nie!" En net daar voel ek weer kind, 'n kind wat uit die boom foeter en hard kennis maak met die aarde. Want toe slaan dit my… ons spreek so vining 'n begeerte/wens uit oor iemand anders se lewe/besittings, maar ons dink nie regtig na oor die inhoud en betekenis van ons woorde nie. Ek het myself al die woorde hoor sê: "Ek sou graag hy/sy wou gewees het!" Maar dink mooi oor hierdie woorde. Wil jy werklik iemand anders wees? Wil jy werklik in sy/haar skoene staan? Dinge vertoon soms rooskleurig van buite af, maar innerlik kan 'n heeltemal ander storie vertel. En onthou elkeen het maar sy eie worstelinge. Ek kom sê vandag vir jou, wees tevrede met wat jy het en wie jy is. Moenie my verkeerd verstaan nie, ek sê nie moenie vir hoër hoogtes mik nie, ek sê eerder, kry opregte waardering vir wat jy het en wie jy is… en "CELEBRATE LIFE!", want die lewe is kosbaar en ons kry net een kans. Wat ons met die lewe maak, is waar die verskil inkom.
Stephan, Hettie, Fanie en Yvona Louw Foto: Marietha Goosen Fanie en Hettie Louw skryf... Ons het in April 1998 die hange van Piketberg aangedurf en kyk nou terug oor 16 jaar van kosbare herinneringe. 'n Gemeenskap van mense met warm harte (en kan ek byvoeg, oulike babas en kindertjies vir Hettie en Yvona om te geniet) en 'n uitsonderlike omgewing met berge, luiperds, voëls en visse, maak dit 'n prentjie wat nooit vergeet kan word nie. Ons kinders is hier gevorm en ons het vriendskappe gesmee vir ewig. Fanie het 'n aanbod ontvang vir 'n betrekking in die landbou met die basis in Nelspruit. Ons sien uit na die nuwe omgewing en groeigeleentheid van die werk. Stephan en Yvona is aanvaar by Hoërskool Nelspruit waar hulle ook uitsien om nuwe dinge te beleef. Ons sê tot (weder)siens en baie dankie Piketberg vir al die mooi wat ons sal onthou. Wel gedaan Piketberg, wel gedaan!
Nuwe Wintervoorraad Beskikbaar Barrington Jeans in voorraad Froggies, Tsonga en Green Cross Winterskoene! Winkel
Kekkel & Kraai Gemmerbierhoender 1 hoender Sout en peper 2 patats, skoongeskrop en in stukke gensy 4 wortels, in stukke gesny 330ml gemmerbier 30ml heuning Voorverhit die oond tot 180°C. Geur hoender met sout en peper Pak die hoender bo-op en giet die gemmer-bier oor. Bedek met foelie en oondrooster vir 'n uur. Haal die foelie af, smeer heuning oor en verhoog die temperatuur tot 230°C. Rooster tot goudbruin. Sit voor saam met vars koljander.
Die VLV op Eendekuil het mooi gevra: "Skryf asseblief oor die gebruik van 'n verkeersirkel soos die een op die N7 by Piketberg." So gevra, so gemaak. 'n Sirkel in die middel van 'n nasionale pad? Hoe is dit Hanlie Linde moontlik? Maar ons is nie so uniek soos wat ons dink nie. Daar is vele ander sirkels op Suid-Afrika se nasionale paaie, soos die een by Makhado (Louis Trichardt) en Welkom. Ek het bietjie op google gaan rondlees (iol.co.za) en vind dat Frankryk eerste met die idee opgekom het. Reeds in 1877! Toe het ons nog nie eers aan voertuie gedink nie. Verkeersirkels het baie voordele: Dit is goedkoper om op te rig, is baie veiliger (tot 40% minder ongelukke as ander interseksies en 80% minder beserings), verskaf meer effektiewe verkeersvloei, vermindering in kweekhuisgas (carbon emissions) en verminderde brandstofverbruik. Ek sien ook op google dat daar heelwat teenkanting was toe ons sirkel gebou is. Van Windhoek tot Wupperthal. Maar deesdae is dit net so deel van Piketberg soos die Rooiwinkel se lekker vis. 'n Tannie het selfs vir my gevra om asseblief swart en wit strepe op die sirkel te laat verf as advertensie vir die Zebrafees! Wat 'n goeie idee! As dit nie veiligheidsimplikasies gehad het nie, het ek dit wraggies laat doen. Dink net! Volgens die Nasionale Padverkeerswet is die reëls baie eenvoudig: As jy 'n sirkel nader, ry stadiger en gee voorkeur aan enige voertuie aan jou regterkant. Met ander woorde: as jy lekker by die SPUR gaan eet het en terugry huis toe, gee voorkeur aan die voertuie vanaf Namibië en Clanwilliam. Hulle het in elk geval ure in stop-enry's gesit en verdien om eerste te ry. As jy vanaf Radie Kotze Hospitaal uit Piketberg ry en die sirkel nader, kry voertuie vanaf Kaapstad voorkeur. Sorg dat jy in die regte baan is binne die verkeersirkel. Kyk uit vir voetgangers en fiets-ryers. Wees veral bedag op vragmotors en busse wat meer as een baan nodig mag hê om te draai en langer vat om te stop. By ons is vragmotors veral volop. Sanral het 'n telling gedoen in 2013 en Piketberg se sirkel hanteer tot 800 vragmotors per dag. Ek het ook gaan aanklop by ons Hoof Verkeersdienste, Cavin Cornelissen, en sy wenke is baie prakties: "As 'n motoris van Kaapstad se kant af kom en links wil draai na Piketberg se sakekern, moet die bestuurder betyds sein dat hy/sy links wil draai en wanneer dit veilig is na die baan vir links draai beweeg en dan links draai. Die twee bane word geskei deur 'n soliede sperstreep wat nie gekruis mag word nie." Cavin gebruik sommer ook die geleentheid om vir al ons seisoenwerkers wat nuut in ons dorp is en nie weet hoe om die voetoorgang in Langstraat te gebruik nie, daaroor in te lig: "Wanneer 'n voetganger by 'n voetoorgang kom staan en daar is reeds 'n voertuig binne die zig-zag merke, moet die voetganger toegee aan die voertuig. Wanneer die voertuig verby beweeg het, mag die voetganger die voetoorgang kruis. Wanneer 'n voet-ganger by die voetoorgang kom staan en die voertuig is buite die zig -zag kruising, het die voetganger voorrang en moet die voertuig stop." Cavin vra mooi: "Moenie nuus maak wat jy nie self môre kan lees nie." Kom ons almal hou by die reëls en ry veilig deur die sirkels in ons lewe...
Yolandi en Wimpie van der Merwe het onlangs verhuis van Hopefield na Piketberg. Hulle sien uit daarna om nou betrokke te wees by die dorp en sy dinamiese hartklop. Hul kinders gaan skool by Hoërskool Piketberg en geniet die interaksie met al die leerders van die skool. Yolandi het aan die begin van Februarie by Elzanne Richter by All About Travel aangesluit en geniet die uitdagings wat die nuwe beroep haar bied terdeë. Wimpie is werksaam by Carel van Niekerk Ingenieurswese.
David Adonis, links is die plaaslike wenner van 'n Cadac gasbraai in Hi-Q se landwye somerpromosie. Hier oorhandig Hennie Louw van Hi-Q Porterville die prys aan David. Foto verskaf
Happy Hearts Nasorg Marilee Kriel, oud PHS'er met 'n graad in Intermediêreen Seniorfase Onderwys, is terug op haar tuisdorp om haar droom uit te leef. Na 'n kort rukkie se skoolgee in Vredenburg, het sy besluit om dít te doen wat sy nog altyd wou doen - 'n Nasorg bedryf. Sy sou nooit kon dink dat, ná vyf jaar, dit so lekker sou wees om terug te wees nie. Hier waar sy eens 'n kind was, kan sy nou bydra tot die toekoms van vandag se kinders. Marilee se Nasorg in Hoofstraat 17, oorkant die Pos-kantoor, sorg vir presies wat die naam "Happy Hearts" sê: 'n gelukkige kind met 'n gelukkige ouer. Sy verskaf 'n middagete, gee ondersteuning met tuiswerk en bied 'n heerlike, veilige ruimte vir speel en ontspan. Sy gee ook na ure ekstra klasse in Tale en Wiskunde. Marilee kan gekontak word by 071 485 4533 of marileekriel@gmail.com
Yskas, Vrieskas & Lugverkoeling (voertuig en residensieël) Herstel,
022-913 1172 alle ure / all hours 022 913 1907
Lené Kruger, Vinyka Diergaardt, Katelyn Pedersen en Jaco Crous. Foto: Chantel Clarijs Vir 'n saadjie om te groei moet hy eers onder die grond ingedruk word. Met die regte kos en water, ontkiem die saadjie, druk deur die harde grondlaag, groei en dra dan weer heerlike, voedsame vrugte. Die Coetzee Ateljee het 'n nuwe blaadjie omgeslaan en beweeg nou op 'n ander vlak van kunsdenke en kunsaanbieding. Daar word nou op breinontwikkeling gefokus. Kuns word nou so aangebied dat maksimale breinontwikkeling kan plaasvind. Hoe jonger hierdie ontwikkeling by die mens kan plaasvind, hoe beter. So vroeg as 2-jariges word nou be-arbei om hul kreatiwiteit te besef en sterk te ontwikkel, sodat dit nie moontlik is om dit te verloor sodra die eise van 'n rigiede sisteem intree nie. Die leerders word nou gekonfronteer met vreemde, maar heerlike kunservarings wat fokus om vrese af te breek en 'n positiewe identiteit te ontwikkel. Nuutste breinnavorsing toon dat die mens 'n 'reward circuit' het wat wakker gemaak en konstant gevoed moet word sodat maksimale breinontwikkeling kan plaasvind. Daar is bevind dat dit slegs die kunste is wat daardie "reward circuit" kan aktiveer. Hierdie kunste moet dan egter op 'n baie informele, 'fun' manier aangebied word, anders word daar weer vrese gekweek wat kreatiwiteit demp. In samewerking met brein neuroloё en kenners in menslike gedragspatrone word die lesse so saamgestel dat Die Coetzee Ateljee-leerders saam met hierdie nuutste brein ontwikkelingsteorieё kan groei. Dit is ook lekker om op Die Coetzee Ateljee se facebook te sien hoe die kinders hierdie ervarings geniet. Dit sluit aan by die opwindende nuwe winkel by Die Coetzee Ateljee, naamlik Clari. Clari is die breinkind van Chantel Clarijs. Sy fokus op goeie kwaliteit handgemaakte produkte. Baie van die produkte is haar eie werk, maar sy verkoop ook ander plaaslike kunsvlyt kunstenaars se werke. Sy maak en kies net werke wat diep gewortel is in passie en konsep, met ander woorde, produkte met 'soul'. Clari maak egter ook deel uit van mzansistore.com. Dis 'n internetwinkel wat gekeur is om deel te wees van die 2014 World Design Capital internasionale ontwerp program. Hier kan wêreldklas produkte bestel word en ook
Nog 'n brein 'popping' projek van die Coetzee Ateljee. Ontwerpster van die ballonuitrusting is Andrea Visser, regs, en haar sussie, Lara Visser, was haar model. Foto: Chantel Clarijs
SHAVATHON Op Vrydag 28 Februarie het Plofstof deelgeneem aan Cansa se jaarlikse Shavathon. Dit was soos gewoonlik baie pret. Ons het, met behulp van die leerders, onderwysers, ouers, PPC (Johan Vorster), Bierman Grobbelaar Oogkundiges, Boland Superspar (Toni Smuts), Marili Hanekom (Gr R juffrou), Neels Hagen, Suzette Cillie en Marietha Goosen vir toesig, Mariné Young (Salon Forever Young) en Yolandi Loots (Salon Landi) en al die ander borge, 'n volle R6 500 ingesamel. Baie dankie vir almal se bydrae en ondersteuning. Baie dankie aan Tiaan van Rooyen en sy span, sowel as die toesighouers vir al hulle harde werk.
Clothing and Accessories: Clothes for young and old. We supply all sizes with the emphasis on the fuller figure. Lisa King Shoe Collection, CaRRoL BoYeS, So Good Candy Bags and Arts & Crafts. Beauty Treatments & Gift Vouchers
Wat sê die reg? Eienaar verantwoordelik vir 'nodige' verbeterings
Dankie aan die borge Boland Superspar, Buglers Post (John & Marike Ince), CM Functions, Moorreesburg, Fox Bouers (Danie & Chubbie Fox), Johan von Willigh van Chilli Peppers, Porterville, Liebco Vleishandelaars, Mike Smith Vervoer (Charles & Colette Smith), Org de Rac Landgoed, Pik-a-Wyn, Piketberg Drukkers, Piketberg Fisheries (Frikkie & Alana Coetzee), Piketberg Liquors, Piketberg Mediese Sentrum (Dr Pieter & Ilse Bruwer), Pittekou (Erie de Beer), Potgieter Vrag & Dienste (Johan & Monique Potgieter), Salon Keyah, Skoonheidsalon Sanet en Winkelshoek Wynkelders. Foto's: Ilse Bruwer en Doretha Visser
Hierdie maand se artikel handel oor 'n huurder wat verskeie verbeterings aan 'n eiendom aangebring het wat hy huur sedert hy sewe maande tevore in die woning ingetrek het. Kort nadat hy die eiendom beset het, het hy 'n betonblad Jacques Ehlers onder die afdak gegooi waar daar voorheen net kaal grond was. Daarna het hy 'n lugverkoeler ('n moet in Piketberg) laat installeer, 'n nuwe stort in een van die badkamers laat installeer/bou en 'n mat in een van die slaapkamers laat insit. Die eienaar het nou die eiendom in die mark geplaas om verkoop te word, en hy wil weet of hy die geld wat hy aan die verbeterings spandeer het van die eienaar kan terug eis. Die vraag wat ontstaan, is of die huurder die eienaar se toestemming gekry het alvorens hy die verbeterings aangebring het. Die huurkontrak maak nie voorsiening vir die aanbring van verbeterings aan die eiendom nie, en dit sal dus nodig wees om na die gemene reg te kyk ten einde te bepaal wat die huurder se posisie is. Daar moet onderskeid getref word tussen "nuttige en luukse verbeterings" aan die een kant, en "nodige verbeterings" aan die ander kant. "Nuttige en luukse verbeterings" mag deur die huurder verwyder word wanneer hy die eiendom ontruim, terwyl "nodige verbeterings" nie verwyder mag word nie. Die Wet op Huurbehuising, bepaal ook dat die eienaar geregtig is om die eiendom in dieselfde toestand te ontvang as wat dit was toe die huurder ingetrek het, met gewone slytasie in ag geneem. Die huurder kan vergoeding van die eienaar eis vir "nodige verbeterings en "nuttige verbeterings" waar dit nie moontlik is om dit te verwyder nie, en word dit bereken as die verbetering in die eiendom se waarde of die werklike uitgawes, wat ook al die minste is. Huurkontrakte maak meestal voorsiening vir die aanbring van verbeterings en die mees algemeenste posisie is dat die eienaar moet toestem tot enige verbeterings wat die huurder wil aanbring. Die huurkontrak kan ook bepaal dat die verbeterings die eiendom van die eienaar word. Dit kan selfs bepaal dat vergoeding vir die verbeterings wat aangebring is uitgesluit word, indien dit sonder die eienaar se toestemming aangebring was. Indien vergoeding vir verbeterings egter nie in die kontrak uitgesluit word nie, kan die huurder 'n eis teen die eienaar instel. Die eienaar is verplig om die woning te onderhou en in stand te hou in ooreenstemming met alle ordonnansies, gesondheids en/of veiligheidsregulasies of kragtens enige ander wet. Om hierdie rede sal die huurder geregtig wees op 'n terugbetaling indien hy herstelwerk aangebring het wat kwalifiseer as "nodige verbeterings/ instandhouding" waarvoor die verhuurder verantwoorde-lik is. Dit is dus duidelik dat 'n huurder versigtig moet oorweeg om geld te spandeer aan verbeterings van 'n verhuurde eiendom, aangesien daar 'n werklike risiko vir hom of haar is om nie vergoed te word nie.
Samestelling van collage gedoen met die hulp van Ansel van Schalkwyk
Posman voltooi Argus Pieter Dirks, Piketberg se posman, het pas die Argus voltooi. Hy het op 26 April verlede jaar vir die eerste keer dit weer op 'n fiets gewaag na 'n val op 'n fiets, 36 jaar gelede toe hy 8 jaar oud was. Sedertdien was hy te versigtig. Op 8 April 2013 het hy sy werk as posman begin met die idee om die pos te voet af te lewer. Die posbeskrywing sê jy het 'n keuse tussen stap of fietsry. Na drie weke het hy so las van eelte gehad dat daar vir hom geen ander keuse was as om weer Pieter Dirks te begin fietsry nie. In Foto: Marietha Goosen Februarie vanjaar het hy die Tour de Stellenbosch gery met 'n geleende fiets van Nico Blanckenberg, wat hy nog 'n dag voor sy deelname moes regmaak. Dit was 'n groot droom wat waar geword het toe hy die Argus voltooi. Die dag toe hy weer begin ry het, was dit sy besliste voorneme om die Argus te ry. En watter beter plek was daar om te oefen, as Piketberg se bulte.
Mrs Bean skuif vanaf 1 April na Winkelshoek Grasdak-gebou. Spring gou vir die reuse uitverkoping op sekere speelgoed en geskenke by Gee-CeS in Kerkstraat.
Op die rakke van die Biblioteek Bespreking deur dr. Margaret Mollett Audrey Bettie Swart (later Blignault), is op 6 Julie 1916 te Bredasdorp gebore. Haar pa was Afrikaans en haar moeder van Ierse afkoms en dus Engelssprekend. Na 'n mangeloperasie in Kaapstad toe sy sewe jaar oud was, wou haar ma vir haar 'n present gee, maar Audrey moes self kies. "Dit was die eerste keer dat ek in 'n winkel gekom het waar daar net boeke was en dit was vir my wonderliker as enige feëpaleis in 'n sprokie." Op een van die rakke met kinderboeke het sy toe "die grootste en dikste storieboek", naamlik Partridge's Children's Annual gekies – dit was die eerste boek wat sy alleen deurgelees het, en in Die Goue Vreugde (1985) skryf sy dat sy nog elke storie ken wat daarin was. Nieteenstaande haar skoolloopbaan in Engels, het Audrey na haar studies in Afrikaanse Literatuur aan die Universiteit van Stellenbosch besluit dat Afrikaans dié taal is waarin sy wil skryf. "In Augustus 1950 verskyn daar 'n kort beriggie in die tydskrif Sarie Marais (later net Sarie). In hierdie uitgawe begin ons met 'n nuwe rubriek: Uit die dagboek van 'n vrou. Hierin sal 'n huisvrou elke veertien dae vertel van al haar doen en late en die lewe van haar en haar gesin. Ons vertrou dat ons leseresse hierdie grepe uit die lewe van 'n vrou sal geniet", aldus Audrey se dogter Marié Heese in Audrey Blignault: Uit die dagboek van 'n vrou. Oor die volgende vier dekades het Audrey talryke essays, gedigte en kortverhale neergepen, menige van hulle, sowel as briewe gerig aan familie en vriende, is later in bundels opgeneem. Die volgende boeke is by die plaaslike biblioteek beskikbaar: Audrey Blignault, Die Plesierboom (Nasio-nale Boekhandel Beperk 1967) en Mal Hansie en ander verhale (Tafelberg, 1996); Daarbenewens, Die goue vreugde, geïllustreer deur Cora Coetzee, (Human en Rousseau 1985); 'n Blywende vreugde: briewe van Audrey Blignault saamgestel deur Petrovna Metelerkamp, Lynne Fourie en Marina Brink, (Hemel en See Boeke 2008); Uit die dagboek van 'n vrou, saamgestel deur Marié Heese (Tafelberg 2009). Alhoewel hierdie titels slegs 'n gedeelte van die totale versameling uitmaak is daar oorgenoeg leesstof om op te delf – sommige lekker om weer 'n keer te lees, ander weer lekker om vir die eerste keer te lees. Soos Hennie Aucamp dit stel: "As Langenhoven die Afrikaner leer lees het, het Audrey Blignault gesorg dat hy aan die lees bly."
Drie van PHS se leerders, Chris Smith, Jacques Liebenberg en Henri van der Westhuizen (middle na regs agter) het vir die Breërivier Toutrekklub deelge-neem aan die WP/Boland Kampioenskappe en die Bronsmedalje verower in hul ouderdomsgroep. Hulle neem nou deel aan die SA Kampioenskappe te George onder hul bekwame afrigter Peertjies Liebenberg (heel agter). Foto verskaf
Anso Kemp en Erin Burger, voor, by van die o/14 en o/16 netbalspelers tydens die afrigtingskliniek op Piketberg wat vir PHS netbalspelers aangebied is. Benewens die afrigting het Anso en Erin ook die proewe hanteer waartydens spanne gekies is. Anso is 'n SAA Skeidsregter wat reeds Internasionaal geskeidsreg het oa die wedstryde Glasgow vs New Zealand en Singapoer vs Engeland. Erin is opgeneem in die Protea Squadspan. Dit is Common Wealth jaar wat gehou gaan word in Glasgow, Skotland en Erin hoop om span te maak vir dit. Erin was voor verlede jaar die spreker by PHS se Sportprysuitdeling. Foto: Marietha Goosen
Hierdie PHS leerders het op 1 Maart 2014 die 10km wedloop voltooi op Moorreesburg. Chris Lausberg, 15 jaar (49:24.37) eindig 50ste, Barend Smit, 15 jaar (47:05.34) eindig 40ste, Pieter Grundlingh, 15 jaar (51:44.30) eindig 68ste en Bendert Smit, 15 jaar (40:54.52) eindig 31ste. Herbst van der Merwe, 18 jaar (nie op foto) (39:04.30), eindig 26ste. Altesaam 280 deelnemers het deelgeneem aan die 10km wedloop. Dit was vanjaar die 25ste bestaansjaar. Slegs vyf deelnemers was 15 jaar oud en die oudste deel-
nemer was 75! Foto en berig: Sandra Smit
Cameron vierde in Bolandspan Cameron Somers is opgeneem in die o/13Bolandspan wat 20 tot 23 Maart gaan deelneem aan die Provinsiale o/13-toernooi in Oos-Londen. Hy beklee tans 'n vierde plek in die Boland. Hy is tans 12 jaar oud en 'n graad 7leerder aan Steynville Primêr te Piketberg en het begin gholf speel op die ouderdom van 10 jaar oud. Cameron is 'n ingeskrewe lid van Piketberg Gholfklub. Hy speel sedert 2012 in die Boland Junior Kampioen -skaptoernooie. Hy het verlede jaar aan nege toernooie en tot dusver vanjaar aan twee toernooie deelgeneem. Cameron het as gholfspeler sedert Januarie 2013 fenominaal gegroei. Hy verbeter sy voorgee vanaf 36 na 'n verstommende voorgee van 20 tot op hede. Vanjaar het hy reeds die Citrusdal Ope se Afdeling C Bruto telling gewen. Hy is verlede jaar as die beste Junior Gholfspeler van die jaar 2013 tydens Piketberg Gholfklub se jaarlikse dinee aangewys. Hy word afgerig deur Moswin Moore. Persone/besighede wat 'n bydrae wil maak kan vir Moswin Moore kontak by 084 509 9306.
Hierdie leerders van Steynville Sekondêr het op Sondag 9 Maart 2014 aan die Pick n Pay Cape Argus Fietstoer deelgeneem. Dylan Rhodes, Adriaan Kouter en Abraham Engelbrecht het die wedren binne 4 en 'n half uur voltooi. Dit is die eerste keer dat hulle deelneem. Saam met Ferdinand Saal, skoolhoof verskyn Bradley Klaasen, Charlton Faroa, Brandon van der Merwe, Justin Goedeman, Houston Rosenberg, Jenobian Engelbrecht, Adriaan Kouter, Dylan Rhodes en Abraham Engelbrecht.
KANSA SHAVATHON FONDSINSAMELING Op Vrydag 28 Februarie het leerders van die ATKV-tak van Hoërskool Piketberg die inisiatief geneem om die jaarlikse Shavathon nader te bring aan die gemeenskap om kanker bewusmaking in die gemeenskap te bevorder. In samewerking met Boland Superspar was baie koppe kleurvol gekleur vir die fondsinsameling vir Kansa. Verteenwoordigers van Coke het dit goed gedink om die inisiatief te onderdersteun. Marietjie Pedro (Winkelbestuurder) en Marlene Visagie het ook hul hare gekleur om die inisiatief te ondersteun.
Eendekuil Boerevereniging Eendekuil Boerevereniging het 'n kleiduif skietdag gehou by Lac Du Soleil te Eendekuil as fondsinsameling. Boland Superspar het Johnny Walker Red en Klipdrift Premium Geskenk vir pryse vir die wenners. Hier oorhandig Marietjie Pedro (Bestuurder) die prys aan 'n verteenwoordiger van die Boerevereniging.
Fun SPAR Squillos Colouring in Competition Get your SPAR Squillos Colouring in Page in store and stand a chance to